ერიკ ჰობსბაუმი

{{ინფოდაფა ჭარუ
| ჯოხო = ერიკ ჰობსბაუმი
| სურათი= Eric Hobsbawm.jpg
| სურათიშ ზჷმა =250პქ
| მუკნაჭარა =ერიკ ჰობსბაუმი 2011 წანას
| ჩარჩო =
| ფსევდონიმი = 
| დაბადებაშ თარიღი = 
| დაბადებაშ აბანი = ალექსანდრია, ეგვიპტეშ სულთანატი
| ღურაშ თარიღი = 
| ღურაშ აბანი = ლონდონი, ინგლისი
| საქვარუა = ისტორიკოსი, სოციალური თეორიტიკოსი, ავტორი
| ერუანობა = ბრიტანალი
| Alma mater = 
| ჟანრი =გლობალური ისტორია
| პერიოდი = 
| ნინა = ინგლისური ნინა
| დებიუტი = 
| magnum_opus = რევოლუციაშ ეპოქა: ევროპა 1789–1848 (1962)ბანდიტეფი (1969)კაპიტალიშ ეპოქა: 1848–1875 (1975)იმპერიაშ ეპოქა: 1875–1914 (1987)მარსელიოზაშ ექო (1990)ექსტრემიზმიშ ეპოქა: კუნტა მაეჩა ოშწანურა, 1914–1991 (1994)
| გოლინა მახვამილეს =
| გოლინა მახვამილუ = 
| ჯილდოეფი = ბრიტანეთიშ აკადემიაშ მაკათური (1978)დოიჩერიშ მემორიალური პრემია (1995)ლაიონელ გელბერიშ პრემია (1995)უოლფსონიშ ისტორიული პრემია (1996)ღრისებაშ ორდენიშ კავალერი (1998)ერნსტ ბლოხიშ პრემია (2000)ბალცანიშ პრემია (2003)ლიტერატურაშ ომაფე ჯარალუაშ მაკათური (2006)ბოხუმიშ ისტორიული პრემია (2008)
| ხეშმოჭარუა = 
| სქოლიო =
}}

ერიკ ჯონ ერნესტ ჰობსბაუმი (ინგლ. Eric John Ernest Hobsbawm; დ. 9 მანგი, 1917, ალექსანდრია, ეგვიპტეშ სულთანატი — ღ. 1 გჷმათუთა, 2012, ლონდონი, ინგლისი) — ბრიტანალი ისტორიკოსი, შინელი რე ინდუსტრიული კაპიტალიზმიშ, სოციალიზმიშ დო ნაციონალიზმიშ რკვიებეფით. ჰობსბაუმი რდჷ მარქსისტი ისტორიოგრაფი დო ნაციონალიზმიშ ართ-ართი დიდი კრიტიკოსი.

ერიკ ჰობსბაუმიქ დებადჷ 1917 წანას, ალექსანდრიას, ურიეფიშ ფანიას. ბაღანობა გატარჷ ვენას დო ბერლინს. გურაფულენდჷ ბერლინიშ გიმნაზიას. ჸათე პერიოდის დეინტერესჷ მარქსიზმით. გერმანიაშ თარობაშა ნაცისტეფიშ მულაშ უკული, ჰობსბაუმიშ ფანიაქ ოცხოვრებშა ლონდონშა გინილჷ, სოდეთ ჰობსბაუმიქ გურაფა გაგინძორჷ მერილებონიშ გრამატიკაშ სკოლას. 1936 წანას კემბრიჯიშ ომაფე კოლეჯიშა გემშართჷ, სოდეთ მიპალუ ისტორიაშ დოქტორიშ ხარისხი. სტუდენტობაშ ბორჯის ქაკათჷ ბრიტანეთიშ კომუნისტური პარტიას. მაჟირა მოსოფელიშ ლჷმაშ ბორჯის თიქ ქაკათჷ ომაფე ინჟინერეფიშ კორპუსის. 1947 წანას ჰობსბაუმიქ მუშობა ქიდიჭყჷ ბირკბეკიშ კოლეჯის ისტორიაშ ლექტორო. 1970-1982 წანეფს რდჷ ბირკბეკიშ პროფესორი დო 1982 წანაშე პროფესორი ემერიტუსი.

1952 წანას ჰობსბაუმიქ დარსხუ აკადემიური ჟურნალი "Past & Present", ნამუთ ართ-ართი ლიდერი პუბლიკაცია რდჷ სოციალური ისტორიაშ გოვითარაფაშ დარგის. 1960-იან წანეფს ჰობსბაუმი მუშენდჷ სტენფორდიშ უნივერსიტეტის ხოლო. 1984-1997 წანეფს რდჷ ნიუ-იორკიშ სოციალური რკვიებეფიშ ახალი სკოლაშ პროფესორი. 2002 წანაშე ღურაშახ რდჷ ბირკბეკიშ პრეზიდენტი.

ერიკ ჰობსბაუმიშ არძაშე უმოსო ჩინებული ნახანდი რე ტეტრალოგია ნამუთ იკათუანს წინგეფს: რევოლუციაშ ეპოქა: ევროპა 1789–1848, კაპიტალიშ ეპოქა: 1848–1875, იმპერიაშ ეპოქა: 1875–1914 (ნამუეფსით ჰობსბაუმი გირძე XIX ოშწანურა-ს უძახუდჷ) დო ექსტრემიზმიშ ეპოქა: კუნტა მაეჩა ოშწანურა, 1914–1991 (კუნტა XX ოშწანურა).

ერიკ ჰობსბაუმი რდჷ შხვადოშხვა პრემიეფიშ დო ჯილდოეფიშ ლაურეატი. ჰობსბაუმი რდჷ რესპუბლიკური უნივერსიტეტიშ (ურუგვაი), ვენაშ უნივერსიტეტიშ დო კარლიშ უნივერსიტეტიშ (პრაღა) საპატიო დოქტორი.

გიშნაგორა პუბლიკაციეფი
 რევოლუციაშ ეპოქა: ევროპა 1789–1848 (1962)
 ინდუსტრია დო იმპერია (1968)
 ბანდიტეფი (1969)
 კაპიტანი სვინგი (1969)
 კაპიტალიშ ეპოქა: 1848–1875 (1975)
 მარქსიზმიშ ისტორია (1982)
 იმპერიაშ ეპოქა: 1875–1914 (1987)
 მარსელიოზაშ ექო (1990)
 ნაციეფი დო ნაციონალიზმი 1780 წანაშე: პროგრამა, მითი, რეალობა (1991)
 ექსტრემიზმიშ ეპოქა: კუნტა მაეჩა ოშწანურა, 1914–1991 (1994)
 ისტორიაშ გეშა (1997)
 კარლ მარქსი დო ფრიდრიხ ენგელსი, კომუნისტური მანიფესტი (1998)
 ახალი ოშწანურა (2000)
 ინტერესუანი ბორჯი: რინა მაეჩა ოშწანურას (2002)
 გლობალიზაცია, დემოკრატია დო ტერორიზმი (2007)
 იმპერიაშ გეშა (2008)
 მუჭო ითირას მოსოფელქ: მარქსი დო მარქსისტეფი 1840–2011 (2011)
 ნაციონალიზმიშ გეშა (2021)

რესურსეფი ინტერნეტის

 Eric Hobsbawm page at David Higham.
 Profile in the London Review of Books
 UCLA International Institute :: Eric Hobsbawm Speaks on His New Memoir
 Interviewed by Alan Macfarlane 13 September 2009 (video)
 Brief bio and links to articles, Spartacus Educational
 "Professor Eric Hobsbawm" on Desert Island Discs'', 10 March 1995.
 Audio of interviews with Eric Hobsbawm including his memories of Berlin in 1933

კატეგორია:ბრიტანალეფი
კატეგორია:ბრიტანალი ისტორიკოსეფი
კატეგორია:დუნაბადი 1917
კატეგორია:ნაღურა 2012